

**GODIŠNJE IZVJEŠĆE**

**o provedbi Provedbenog programa Općine Breznica**

**za izvještajno razdoblje 01.01.2023. - 31.12.2023.**

**Bisag, siječanj 2024.**

**1. PREGLED STANJA U UPRAVNOM PODRUČJU**

Provedbeni programi jedinica lokalne samouprave su kratkoročni akti strateškog planiranja koji se izrađuju i donose sukladno Zakonu o sustavu strateškog planiranja i upravljanja razvojem Republike Hrvatske („Narodne novine“ broj 123/17 i 151/22). Provedbeni program donosi se za vrijeme trajanja mandata izvršnog tijela jedinice lokalne samouprave i vrijedi za taj mandat, a jedinica lokalne samouprave izvješćuje godišnje putem regionalnog koordinatora Koordinacijsko tijelo o izvršenju provedbenog programa.

Novim Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine” broj 44/2023) ukinuta je obveza podnošenja polugodišnjeg izvješća o provedbi provedbenih programa. Godišnje izvješće o provedbi provedbenog programa jedinice lokalne samouprave za prethodnu godinu dostavlja se regionalnom koordinatoru do 15. veljače tekuće godine.

Provedbeni program Općine Breznica za razdoblje 2021. - 2025. godine donesen je u prosincu 2021. godine, a Izmjene i dopune Provedbenog programa u prosincu 2022. godine. Provedbenim programom se osigurava provedba razvojnih ciljeva Plana ukupnog razvoja Općine Breznica za razdoblje od 2021. – 2030. godine i drugih hijerarhijski nadređenih akata strateškog planiranja, kao i poveznica s proračunom Općine. Zadatak politike razvoja Općine Breznica je pridonijeti ukupnom regionalnom, a samim time i nacionalnom rastu i razvoju stvaranjem preduvjeta koji će smanjiti društvene i gospodarske razvojne nejednakosti među regijama te omogućiti svim područjima da postanu konkurentna.

U skladu s navedenim u razdoblju od 2021. - 2025. godine Općina Breznica je svoje djelovanje usmjerila na provedbu mjera u okviru tri prioriteta, odnosno strateška cilja definirana u Planu ukupnog razvoja Općine Breznica za razdoblje od 2021. – 2030. godine:

* SC1. Razvoj konkurentnog i održivog gospodarstva;
* SC2. Unaprjeđenje infrastrukturnih dijelova Općine;
* SC3. Rast životnog standarda.

Izmjenama i dopunama Provedbenog programa od prosinca 2022. godine obustavljena je provedba Mjere 1.1. Gospodarski razvoj u sklopu koje se planirao otkup zemljišta u gospodarskoj zoni u naselju Bisag u cilju izgradnje infrastrukture u zoni i privlačenja poduzetnika. Provedba Mjere 1.1. je obustavljena zbog dolaska poduzetnika koji je otkupio cjelokupnu površinu planirane zone. Budući da više nema slobodnog zemljišta koje bi se moglo otkupiti u planiranoj gospodarskoj zoni, provedba ove mjere je obustavljena.

Istim Izmjenama i dopunama kao nova aktivnost pod Mjerom 3.1. Razvoj predškolskog odgoja uvršten je i Projekt izgradnje područnog vrtića u Breznici. Općina Breznica je 2022. godine u partnerstvu s Općinom Breznički Hum prijavila Projekt na Javni poziv Ministarstva znanosti i obrazovanja na dodjelu bespovratnih sredstava za ulaganja u izgradnju, dogradnju, nadogradnju, rekonstrukciju i opremanje predškolskih ustanova. Poziv se financira EU sredstvima kroz Nacionalni plan oporavka i otpornost, a izgradnjom novog područnog vrtića kapaciteta od 64 djece Općina Breznica planira riješiti problem prevelikog broja djece u matičnom objektu u Bisagu. Zbog uvjeta financiranja projekata iz Poziva, gdje je najviši iznos financiranja određen samo brojem novih dnevnih boravaka vrtića bez obzira na stvarne troškove izgradnje, Općina Breznica je u ovaj projekt ušla s pretpostavkom da će znatan dio troškova izgradnje morati pokriti iz općinskog proračuna, barem do otvaranja novih programa iz kojih bi se mogla dobiti sredstva za sufinanciranje vlastitog udjela u EU projektima.

U izvještajnom razdoblju od 01.01.2023. do 31.12.2023. godine Općina Breznica nastavila je s provedbom mjera iz Provedbenog programa Općine. U izvještajnom razdoblju Općini je odobreno sufinanciranje tri projekta iz EU fondova, uključujući i Projekt izgradnje područnog vrtića u Breznici. Kao i 2022. godinu, i ovo izvještajno razdoblje je obilježilo daljnje povećanje cijene energenata i građevinskog materijala, što ima znatan utjecaj na troškove održavanja i gradnje komunalne infrastrukture i drugih objekata. Uz to, u svibnju 2023. godine područje Općine pogodila je i prirodna nepogoda – poplava i klizanje zemljišta, a uslijed koje su nastale znatne štete na nerazvrstanim cestama koje su morale biti sanirane, što je dovelo do većih troškova za održavanje komunalne infrastrukture od planiranih.

**2. IZVJEŠĆE O NAPRETKU U PROVEDBI MJERA**

Provedbenim programom Općine Breznica za razdoblje 2021. - 2025. godine od prosinca 2021. godine planirana je provedba 10 mjera za ispunjavanje ciljeva razvojnih strategija i drugih važećih povezanih hijerarhijski viših akata strateškog planiranja. Izmjenama i dopunama Provedbenog programa Općine Breznica od prosinca 2022. godine obustavljena je provedba Mjere 1.1. Gospodarski razvoj. Provedba ostalih 9 mjera je pokrenuta i u tijeku.

**SC1. RAZVOJ KONKURENTNOG I ODRŽIVOG GOSPODARSTVA**

**Mjera 1.1. Gospodarski razvoj**

Kroz ovu mjeru bio je planiran otkup zemljišta u gospodarskoj zoni u naselju Bisag u cilju izgradnje infrastrukture u zoni i privlačenja poduzetnika. Provedba Mjere 1.1. je obustavljena zbog dolaska poduzetnika koji je otkupio cjelokupnu površinu planirane zone. Budući da više nema slobodnog zemljišta koje bi se moglo otkupiti u planiranoj gospodarskoj zoni, provedba ove mjere je obustavljena 2022. godine.

**Mjera 1.2. Učinkovita javna uprava**

Cilj ove mjere jest jačanje institucionalnih kapaciteta javnih tijela i zainteresiranih strana te učinkovite javne uprave u svrhu adekvatnog upravljanja gospodarskim razvojem općine.

Navedena mjera uključuje kontinuirano unaprjeđenje pravno normativnih poslova, materijalne i ostale rashode vezane za rad upravnih tijela i administracije, kao i jačanje kompetencija i unaprjeđenje sustava lokalne uprave te učinkovito upravljanje javnim prostorom i imovinom (kapitalna ulaganja u opremu i ostalu imovinu). Mjera se odnosi na redovne aktivnosti kao i donošenje akata i mjera iz djelovanja predstavničkog, izvršnog tijela i mjesne samouprave. Ulaganja se odnose na aktivnosti za redovno poslovanje odnosno pravno normativne poslove, materijalne i ostale rashode vezani za rad upravnih tijela i administracije, jačanje kompetencija i unaprjeđenje sustava lokalne uprave, učinkovito upravljanje javnim prostorom i imovinom, te pripremanje projekata za sufinanciranje sredstvima ESI fondova.

Novim Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave ukinuta je obveza podnošenja polugodišnjeg izvješća o provedbi provedbenih programa te izmjenjen rok za dostavu godišnjeg izvješća regionalnom koordinatoru.

|  |  |
| --- | --- |
| Aktivnosti | Rokovi |
| Pravno normativni poslovi, materijalni i ostali rashodi vezani za rad upravnih tijela i administracije | Svibanj, 2025. (kontinuirano) |
| Djelatnost izvršnog tijela, predstavničkih tijela i upravnih tijela samoupravne jedinice | Do 31. siječnja tekuće godine za prethodnu godinu (godišnje izvješće)  Do 31. srpnja za tekuću godinu (polugodišnje izvješće) |
| Jačanje kompetencija i unaprjeđenje sustava lokalne uprave | Svibanj, 2025. (kontinuirano) |
| Učinkovito upravljanje javnim prostorom i imovinom | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| broj izdanih rješenja | 50 | 50 | 50 |
| broj projekata JLS kojima je odobreno sufinanciranje sredstvima ESI fondova | 4 | 6 | 7 |
| broj digitaliziranih usluga koje pružaju upravna tijela JLS | 0 | 1 | 0 |
| broj pripremljenih izvještaja o provedbi akata strateškog planiranja | 0 | 2 | 1 |

Status provedbe mjere: U tijeku

Ukupna planirana sredstva 2021. - 2025. godine: 1.058.074,37 €

Utrošena proračunska sredstva u izvještajnom razdoblju: 195.757,11 €

Sva tijela Općine Breznica redovito su izvršavala svoje obveze u izvještajnom razdoblju.

U izvještajnom razdoblju Općina Breznica ugovorila je sufinanciranje iz fondova EU za tri projekta u ukupnom iznosu od 1.017.867,11 €, te prijavila za sufinanciranje iz fondova EU još jedan projekt. Općina Breznica javila se i na pet natječaja iz nacionalnih programa, u četiri od kojih je osigurano financiranje programa i projekata Općine u ukupnoj vrijednosti od 98.940,00 €.

U izvještajnom razdoblju implementiran je i informacijski sustav uredskog poslovanja Općine Breznica.

**SC2. UNAPRJEĐENJE INFRASTRUKTURNIH DIJELOVA OPĆINE**

**Mjera 2.1. Izgradnja i rekonstrukcija komunalne infrastrukture i povećanje prometne sigurnosti**

Izgradnja i rekonstrukcija komunalne infrastrukture usmjerena je na kapitalna ulaganja u poboljšanje prometnog sustava, rekonstrukciju, izgradnju i investicijsko održavanje komunalnih objekata i nabavu opreme.

Na području Općine Breznica potrebno je poboljšati prometnu infrastrukturu, povećati ukupnu sigurnost cestovnog prometa, unaprijediti javnu rasvjetu sukladno potrebama, urediti javne površine, planirati i izgraditi kanalizacijsku infrastrukturu te druge objekte komunalne infrastrukture u cilju rješavanja problema i povećanja standarda i kvalitete života, kako za lokalno stanovništvo tako i za posjetitelje.

|  |  |
| --- | --- |
| Aktivnosti | Rokovi |
| Izgradnja cesta i ostalih prometnih objekata | Svibanj, 2025. (kontinuirano) |
| Izrada projektne dokumentacije za sustav odvodnje i pročišćavanja otpadnih voda | Svibanj, 2025. |
| Izgradnja vodovoda | Svibanj, 2025. (kontinuirano) |
| Izgradnja i rekonstrukcija javne rasvjete | Svibanj, 2025. (kontinuirano) |
| Izgradnja i rekonstrukcija ostalih građevinskih objekata | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| kilometri asfaltiranih nerazvrstanih cesta | 24 | 26 | 26 |
| broj novih korisnika priključenih na vodovodnu mrežu | 7 | 7 | 8 |
| udio LED rasvjetnih tijela u sustavu javne rasvjete Općine | 50% | 80% | 100% |
| broj izgrađenih ili rekonstruiranih građevinskih objekata | 6 | 8 | 8 |

Status provedbe mjere: U tijeku

Ukupna planirana sredstva 2021. - 2025. godine: 1.561.088,97 €

Utrošena proračunska sredstva u izvještajnom razdoblju: 184.243,47 €

Općina Breznica provela je dva projekta modernizacije nerazvrstanih cesta u izvještajnom razdoblju: NC Breznica – Foti – Žeželj i NC Drašković – Črni Jarek, ukupne vrijednosti 123.154,58 €. Za iste je Općini odobreno sufinanciranje od strane Ministarstva regionalnoga razvoja i fondova EU te Varaždinske županije.

U drugoj polovici 2023. godine provedena je šesta i posljednja faza projekta modernizacije javne rasvjete u vrijednosti od 30.725,00 €. Za projekt je osigurano sufinanciranje od strane Ministarstva prostornoga uređenja, graditeljstva i državne imovine.

U 2023. godini ugovoreno je i sufinanciranje izrade projektne dokumentacije za biciklističku infrastrukturu na području Općine Breznica. Kroz Javni poziv Ministarstva regionalnoga razvoja i fondova Europske unije iz EU fondova osigurano je sufinanciranje u iznosu od 295.502,39 €. Ukupna vrijednost ovog projekta procjenjena je na 328.701,22 €, a njegova provedba planira se u 2024. godini.

U izvještajnom razdoblju Općina Breznica je za financiranje iz fondova EU kroz natječaj LAG-a Prizag prijavila i projekt rekonstrukcije krovišta mrtvačnice u Bisagu.

**Mjera 2.2. Održavanje komunalne infrastrukture**

Mjera održavanja komunalne infrastrukture jedno je od najvažnijih pitanja lokalne zajednice. Održavanje komunalne infrastrukture obuhvaća tekuće i investicijsko održavanje komunalne infrastrukture, odnosno obavljanje sljedećih djelatnosti:

1. održavanje nerazvrstanih cesta,

2. održavanje javne rasvjete,

3. održavanje zelenih površina i

4. održavanje groblja.

|  |  |
| --- | --- |
| Aktivnosti | Rokovi |
| Održavanje komunalne infrastrukture i građevinskih objekata | Svibanj, 2025. (kontinuirano) |
| Održavanje cesta | Svibanj, 2025. (kontinuirano) |
| Održavanje javne rasvjete | Svibanj, 2025. (kontinuirano) |
| Održavanje javnih površina | Svibanj, 2025. (kontinuirano) |
| Održavanje ostale komunalne infrastrukture | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| kilometri održavanih nerazvrstanih cesta | 78 | 78 | 78 |
| broj svjetiljki javne rasvjete koje se održavaju | 650 | 660 | 660 |
| ostala održavana komunalna infrastruktura u m2 | 22.200 | 22.600 | 22.600 |

Status provedbe mjere: U tijeku

Ukupna planirana sredstva 2021. - 2025. godine: 790.371,84 €

Utrošena proračunska sredstva u izvještajnom razdoblju: 230.470,92 €

U izvještajnom razdoblju Općina Breznica nastavila je s održavanjem sve komunalne infrastrukture u svojoj nadležnosti – nerazvrstanih cesta, javne rasvjete i druge komunalne infrastrukture. Radovi na održavanju se provode prema potrebi, a provode ih gospodarski subjekti s kojima je Općina sklopila ugovore za predmetne radove.

Zbog prirodne nepogode – poplave i klizanja zemljišta u svibnju 2023. godine nastale su znatne štete na nerazvrstanim cestama koje su morale biti sanirane, što je dovelo do većih troškova za održavanje komunalne infrastrukture od planiranih.

**Mjera 2.3. Uređenje naselja**

Kako bi se zaustavio proces depopulacije, potrebno je ulagati u poboljšanje i proširenje društvene infrastrukture, što uključuje održavanje, građenje, rekonstruiranje, adaptaciju i opremanje objekata razne namjene (društveni i vatrogasni domovi, igrališta, dječji vrtić,...). Mjera uključuje i aktivnosti vezane uz rekonstrukciju i prenamjenu objekata u vlasništvu Općine koji u trenutnom stanju nisu adekvatni za korištenje.

|  |  |
| --- | --- |
| Aktivnosti | Rokovi |
| Uređenje društvenih domova | Svibanj, 2025. (kontinuirano) |
| Uređenje vrtića | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| udio realizacije provedbe predviđenih aktivnosti - kumulativ | 10% | 50% | 48% |

Status provedbe mjere: U tijeku

Ukupna planirana sredstva 2021. - 2025. godine: 112.483,40 €

Utrošena proračunska sredstva u izvještajnom razdoblju: 26.664,59 €

U izvještajnom razdoblju na sufinanciranje od strane Središnjeg državnog ureda za demografiju i mlade) ponovno je prijavljen projekt proširenja dječjeg igrališta u sklopu Dječjeg vrtića u Bisagu.

Krajem 2023. godine započeti su i radovi na projektu rekonstrukcije sportskog igrališta u Breznici. Ukupna vrijednost projekta iznosi 43.592,48 €, od čega je 32.418,48 € osigurano iz fondova EU kroz natječaj LAG-a Prizag.

U izvještajnom razdoblju dodatno je opremljeno i igralište u Podvorcu.

Općina Breznica je u izvještajnom razdoblju preuzela od Varaždinske županije 11 nadstrešnica na autobusima stajalištima na području Općine, te provela popravak teško oštećene nadstrešnice u Jarku Bisaškom.

**SC3. RAST ŽIVOTNOG STANDARDA**

**Mjera 3.1. Razvoj predškolskog odgoja**

Cilj ove mjere je pomoć roditeljima u odgoju i obrazovanju djece, kao i ulaganje u kvalitetan razvoj svih pojedinaca. Ispunjenje ovih ciljeva doprinosi poboljšanju demografskog stanja Općine jer će se provedbom istih zadržati mlade obitelji. Planirana sredstva za ovu mjeru namijenjena su za održavanje i razvoj predškolskog odgoja u Dječjem vrtiću Pčelica Bisag.

Izmjenama i dopunama Provedbenog plana kao nova aktivnost pod ovom mjerom dodan je projekt izgradnje područnog vrtića u naselju Breznica.

|  |  |
| --- | --- |
| Aktivnosti | Rokovi |
| Redovna djelatnost vrtića | Svibanj, 2025. (kontinuirano) |
| Provedba predškolskog odgoja | Svibanj, 2025. (kontinuirano) |
| Izgradnja vrtića | Svibanj, 2025. |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| ukupan broj upisane djece predškolske dobi na području Općine (kumulativ) | 75 | 75 | 70 |
| broj novoupisane djece u dječji vrtić Pčelica Bisag | 15 | 15 | 18 |
| broj novoupisane djece predškolske dobi u područni vrtić u Breznici | N/P | N/P | N/P |

Status provedbe mjere: U tijeku

Ukupna planirana sredstva 2021. - 2025. godine: 2.483.565,73 €

Utrošena proračunska sredstva u izvještajnom razdoblju: 138.048,07 €

U izvještajnom razdoblju Općina Breznica nastavila je s redovitim financiranjem rada Dječjeg vrtića Pčelica Bisag. Kroz natječaj Središnjeg državnog ureda za demografiju i mlade Općina Breznica osigurala je 29.040,00 € namijenjenih za održavanje i razvoj predškolske djelatnosti.

U 2023. godini u Dječji vrtić Pčelica Bisag ponovno je upisano 18-tero djece nakon stanke u 2022. godini zbog nužnosti usklađivanja broja djece u odgojnim skupinama s državnim pedagoškim standardom.

U cilju daljnjeg povećanja broja djece u vrtiću i usklađivanja s državnim pedagoškim standardima, Općina Breznica je osigurala sufinanciranje iz EU fondova za projekt izgradnje područnog vrtića u naselju Breznica. Bespovratna sredstava u iznosu od 689.946,24 € ugovorena su kroz Poziv na dodjelu bespovratnih sredstava Ministarstva znanosti i obrazovanja u sklopu Nacionalnog plana oporavka i otpornost. Ukupna vrijednost projekta se procjenjuje na više od 1.400.000,00 €. U 2023. godini izvršena je nabava za uslugu izrade projetno-tehničke dokumentacije za izgradnju vrtića, te je izrada projekta u tijeku, a početak radova na izgradnji vrtića očekuje se u 2024. godini.

**Mjera 3.2. Razvoj školstva**

Cilj ove mjere je ulaganje u kvalitetan razvoj svih pojedinaca i doprinos poboljšanju demografskog stanja u Općini. Sredstva za javne potrebe u području osnovnoškolskog obrazovanja odnose se na pomoći osnovnom školstvu kroz financiranje nabave bilježnica, radnih bilježnica te druge pomoći za učenike s područja Općine Breznica.

U području visokoškolskog obrazovanja Općina Breznica također redovito isplaćuje novčane potpore (stipendije) studentima.

|  |  |
| --- | --- |
| Aktivnosti | Rokovi |
| Redovna djelatnost osnovnih škola | Svibanj, 2025. (kontinuirano) |
| Stipendiranje studenata s područja Općine | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| ukupan broj učenika osnovnih škola | 190 | 190 | 173 |
| broj stipendiranih studenata | 13 | 14 | 15 |

Status provedbe mjere: U tijeku

Ukupna planirana sredstva 2021. - 2025. godine: 129.296,15 €

Utrošena proračunska sredstva u izvještajnom razdoblju: 24.419,14 €

Općina Breznica je u izvještajnom razdoblju nastavila redovito isplaćivati stipendije studentima s područja Općine. Ukupno je u 2023. godini isplaćeno 14.014,88 € za 15 stipendija.

Općina Breznica je i u novoj 2023./2024. akademskoj godini nastavila financirati besplatne bilježnice i radne bilježnice za učenike osnovnih škola s područja Općine, za što je utrošeno 6.015,72 €.

U 2023. godini Općina Breznica financirala je i izgradnju platoa za održavanje nastave na ovorenom u Osnovnoj školi Bisag u iznosu od 2.672,85 €.

**Mjera 3.3. Unaprjeđenje sustava socijalne skrbi**

Socijalna politika koju Općina provodi ima za osnovni cilj poboljšanje položaja najugroženijeg dijela stanovništva, pri čemu se osobit prioritet daje otklanjanju i suzbijanju siromaštva i socijalne isključenosti**.** Navedenom mjerom želi se pomoći ugroženim i marginaliziranim skupinama društva, potaknuti rast nataliteta, zadržati stanovnike Općine i raditi na doseljavanju novog stanovništva.

Sredstva za javne potrebe u području socijalne skrbi odnose se na:

1. jednokratne naknade za novorođenčad,

2. naknade građanima i kućanstvima u novcu i

3. ostale naknade u naravi.

|  |  |
| --- | --- |
| Aktivnosti | Rokovi |
| Dodjela subvencija, pomoći i donacija | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| broj naknada za novorođenčad | 22 | 23 | 17 |
| broj ostalih naknada | 15 | 15 | 15 |

Status provedbe mjere: U tijeku

Ukupna planirana sredstva 2021. - 2025. godine: 104.913,68 €

Utrošena proračunska sredstva u izvještajnom razdoblju: 14.410,84 €

Općina je u izvještajnom razdoblju nastavila s davanjem naknada za novorođenu djecu, kao i ostalih socijalnih naknada za socijalno ugrožene u cilju smanjenja rizika od siromaštva i socijalne isključenosti. U izvještajnom razdoblju isplaćene su naknade u ukupnom iznosu od 14.410,84 €, od čega naknade za novorođenčad iznose 6.263,45 €.

**Mjera 3.4. Razvoj sporta**

Cilj ove mjere je kroz financiranje sportskih udruga pomoći udrugama u organizaciji raznih sportsko – rekreativnih sadržaja, treninga i natjecanja, kao i omogućavanje prostornih uvjeta za rad sportskih organizacija, te na taj način poticati i promicati zdrav i aktivan život.

|  |  |
| --- | --- |
| Aktivnosti | Rokovi |
| Poticanje razvoja sporta i rekreacije (financiranje aktivnosti sportskih udruga) | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| broj sportskih klubova koji primaju subvenciju za rad | 4 | 5 | 3 |

Status provedbe mjere: U tijeku

Ukupna planirana sredstva 2021. - 2025. godine: 27.888,44 €

Utrošena proračunska sredstva u izvještajnom razdoblju: 2.400,00 €

Općina je u izvještajnom razdoblju nastavila s financiranjem aktivnosti sportskih udruga koje djeluju na području Općine Breznica. Financirane su 3 sportske udruge u ukupnom iznosu od 2.400,00 €.

**Mjera 3.5. Razvoj udruga**

Uz sportske udruge na području Općine djeluju i dobrovoljna vatrogasna društva te udruge iz područja humanitarnih aktivnosti, kulture i lovstva. Postojeće udruge uglavnom su ovisne o proračunu te je potrebno unaprijediti njihove kapacitete. Sredstva se udrugama dodjeljuju temeljem prijave na javni poziv za financiranje programa i projekata koje provode udruge, odnosno temeljem zakona o financiranju vatrogastva i Crvenog križa. Mjera uključuje i aktivnosti za poticanje kulturnih aktivnosti je usmjerena na temeljnu značajnu povijesnu i kulturnu baštinu odnosno usmjerene očuvanju tradicije i običaja kroz ulaganja u kulturne organizacije i manifestacije. Uz suradnju s drugim udrugama civilnog društva ova mjera uključuje i suradnju s vjerskim zajednicama.

|  |  |
| --- | --- |
| Aktivnosti | Rokovi |
| Razvoj udruga (financiranje aktivnosti) | Svibanj, 2025. (kontinuirano) |

|  |  |  |  |
| --- | --- | --- | --- |
| Pokazatelji rezultata | Početna vrijednost (2021.) | Ciljna vrijednost  (2023.) | Ostvarena vrijednost (2023.) |
| broj ostalih udruga koje se financiraju | 10 | 10 | 28 |

Status provedbe mjere: U tijeku

Ukupna planirana sredstva 2021. - 2025. godine: 213.877,82 €

Utrošena proračunska sredstva u izvještajnom razdoblju: 43.808,81 €

Osim sportskih udruga Općina je u izvještajnom razdoblju nastavila s financiranjem aktivnosti i drugih udruga i organizacija civilnog društva koje djeluju na području Općine Breznica. U izvještajnom razdoblju financirano je 28 drugih udruga i organizacija civilnog društva u ukupnom iznosu od 43.808,81 €, od čega se 23.484,00 € odnosi na financiranje vatrogastva.

**3. DOPRINOS OSTVARENJU CILJEVA JAVNIH POLITIKA**

Mjere koje Općina Breznica provodi kroz Provedbeni program doprinose provedbi razvojnih ciljeva Plana ukupnog razvoja Općine Breznica za razdoblje od 2021. – 2030. godine i Nacionalne razvojne strategije Republike Hrvatske do 2030. godine kako slijedi:

|  |  |  |
| --- | --- | --- |
| Mjera | Ciljevi iz Plana ukupnog razvoja Općine Breznica | Ciljevi iz Nacionalne razvojne strategije Republike Hrvatske |
| **1.2. Učinkovita javna uprava** | SC1. Razvoj konkurentnog i održivog gospodarstva | SC3. Učinkovito i djelotvorno pravosuđe, javna uprava i upravljanje državnom imovinom |
| Važniji ostvareni rezultati: U izvještajnom razdoblju Općina Breznica ugovorila je sufinanciranje iz fondova EU za tri projekta u ukupnom iznosu od 1.017.867,11 €, te prijavila za sufinanciranje iz fondova EU još jedan projekt. Općina Breznica javila se i na pet natječaja iz nacionalnih programa, u četiri od kojih je osigurano financiranje programa i projekata Općine u ukupnoj vrijednosti od 98.940,00 €. | | |
| **2.1. Izgradnja i rekonstrukcija komunalne infrastrukture i povećanje prometne sigurnosti** | SC2. Unaprjeđenje infrastrukturnih dijelova općine | SC1. Konkurentno i inovativno gospodarstvo  SC8. Ekološka i energetska tranzicija za klimatsku neutralnost  SC10. Održiva mobilnost |
| Važniji ostvareni rezultati: Općina Breznica provela je dva projekta modernizacije nerazvrstanih cesta u izvještajnom razdoblju: NC Breznica – Foti – Žeželj i NC Drašković – Črni Jarek, ukupne vrijednosti 123.154,58 €. U drugoj polovici 2023. godine provedena je šesta i posljednja faza projekta modernizacije javne rasvjete u vrijednosti od 30.725,00 €. U 2023. godini ugovoreno je i sufinanciranje izrade projektne dokumentacije za biciklističku infrastrukturu na području Općine Breznica. Kroz Javni poziv Ministarstva regionalnoga razvoja i fondova Europske unije iz EU fondova osigurano je sufinanciranje u iznosu od 295.502,39 €, a ukupna vrijednost projekta procjenjena je na 328.701,22 €. | | |
| **2.2. Održavanje komunalne infrastrukture** | SC2. Unaprjeđenje infrastrukturnih dijelova općine | SC1. Konkurentno i inovativno gospodarstvo  SC8. Ekološka i energetska tranzicija za klimatsku neutralnost  SC10. Održiva mobilnost |
| Važniji ostvareni rezultati: U izvještajnom razdoblju Općina Breznica nastavila je s održavanjem sve komunalne infrastrukture u svojoj nadležnosti – nerazvrstanih cesta, javne rasvjete i druge komunalne infrastrukture. Zbog prirodne nepogode – poplave i klizanja zemljišta u svibnju 2023. godine nastale su znatne štete na nerazvrstanim cestama koje su morale biti sanirane, što je dovelo do većih troškova za održavanje komunalne infrastrukture od planiranih. | | |
| **2.3. Uređenje naselja** | SC2. Unaprjeđenje infrastrukturnih dijelova općine | SC8. Ekološka i energetska tranzicija za klimatsku neutralnost |
| Važniji ostvareni rezultati: Krajem 2023. godine započeti su i radovi na projektu rekonstrukcije sportskog igrališta u Breznici. Ukupna vrijednost projekta iznosi 43.592,48 €, od čega je 32.418,48 € osigurano iz fondova EU kroz natječaj LAG-a Prizag. Općina Breznica je u izvještajnom razdoblju preuzela od Varaždinske županije 11 nadstrešnica na autobusima stajalištima na području Općine. | | |
| **3.1. Razvoj predškolskog odgoja** | SC3. Rast životnog standarda | SC2. Obrazovani i zaposleni ljudi |
| Važniji ostvareni rezultati: U izvještajnom razdoblju Općina Breznica nastavila je s redovitim financiranjem rada Dječjeg vrtića Pčelica Bisag. Kroz natječaj Središnjeg državnog ureda za demografiju i mlade Općina Breznica osigurala je 29.040,00 € namijenjenih za održavanje i razvoj predškolske djelatnosti. U cilju daljnjeg povećanja broja djece u vrtiću i usklađivanja s državnim pedagoškim standardima, Općina Breznica je osigurala sufinanciranje iz EU fondova za projekt izgradnje područnog vrtića u naselju Breznica. Bespovratna sredstava u iznosu od 689.946,24 € ugovorena su kroz Poziv na dodjelu bespovratnih sredstava Ministarstva znanosti i obrazovanja u sklopu Nacionalnog plana oporavka i otpornost. Ukupna vrijednost projekta se procjenjuje na više od 1.400.000,00 €. U 2023. godini izvršena je nabava za uslugu izrade projetno-tehničke dokumentacije za izgradnju vrtića, te je izrada projekta u tijeku. | | |
| **3.2. Razvoj školstva** | SC3. Rast životnog standarda | SC2. Obrazovani i zaposleni ljudi |
| Važniji ostvareni rezultati: Općina Breznica je u izvještajnom razdoblju nastavila redovito isplaćivati stipendije studentima s područja Općine. Ukupno je u 2023. godini isplaćeno 14.014,88 € za 15 stipendija. Općina Breznica je i u novoj 2023./2024. akademskoj godini nastavila financirati besplatne bilježnice i radne bilježnice za učenike osnovnih škola s područja Općine, za što je utrošeno 6.015,72 €. U 2023. godini Općina Breznica financirala je i izgradnju platoa za održavanje nastave na ovorenom u Osnovnoj školi Bisag u iznosu od 2.672,85 €. | | |
| **3.3. Unaprjeđenje sustava socijalne skrbi** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Općina je u izvještajnom razdoblju nastavila s davanjem naknada za novorođenu djecu, kao i ostalih socijalnih naknada za socijalno ugrožene u cilju smanjenja rizika od siromaštva i socijalne isključenosti. U izvještajnom razdoblju isplaćene su naknade u ukupnom iznosu od 14.410,84 €, od čega naknade za novorođenčad iznose 6.263,45 €. | | |
| **3.4. Razvoj sporta** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Općina je u izvještajnom razdoblju nastavila s financiranjem aktivnosti sportskih udruga koje djeluju na području Općine Breznica. Financirane su 3 sportske udruge u ukupnom iznosu od 2.400,00 €. | | |
| **3.5. Razvoj udruga** | SC3. Rast životnog standarda | SC5. Zdrav, aktivan i kvalitetan život |
| Važniji ostvareni rezultati: Osim sportskih udruga Općina je u izvještajnom razdoblju nastavila s financiranjem aktivnosti i drugih udruga i organizacija civilnog društva koje djeluju na području Općine Breznica. U izvještajnom razdoblju financirano je 28 drugih udruga i organizacija civilnog društva u ukupnom iznosu od 43.808,81 €. | | |

Popunjeni tablični predložak izvješća s podacima o napretku u provedbi mjera nalazi se u prilogu i sastavni je dio ovog Izvješća.

KLASA: 972-03/24-01/01

URBROJ: 2186-23-03-24-1

Bisag, 30.01.2024. godine

Općinski načelnik

Stjepan Krobot